At binon pödaflan potakada de Sint Nicolas lü Selebeän, kel neai ärivon beladetäbi finü tumyel degzülid kodü Volapük in ladet.

Zif: ,Bonthain' nutimo labon nemi: ‚Bantaeng' e topon len mel in Sulüda-Selebeän:

Adelo egetob potakadi vönik de presidan kluba penedamäkavik sa beg, dat ötradutob vödemi Volapükik su kad at. Ya edunob atosi.

Depotan ün yel: 1898 < ipenom ladeti Volapüko, sevabo lü „Selebän” in Lindän Nedänik. Klülos, das nek äsevon topi at. Nutimo nemobs osi: „Selebeän”, bi binon nisul, efe el ‚Celebes’. <U+1F601>

Steifülolös ad reidön e suemön vödemi su kad!

Din nitedik dö potakad at binon, das Volapükan: ,De Cock' ün 1898 ya ägebom vödis tel, kels no paninädons in vödabuks vönik, kelis sevobs, sevabo els „fredön” e „blesir” (vöd at komädon su pödaflan kada).